Joachim Telgenbüscher

Joachim TELGENBÜSCHER (naskiĝinta en 1981 je Paderborn) estas germana historiisto kaj ĵurnalisto. Estris li la historian sekcion ĉe la eldonejo Gruner & Jahr kaj la redaktoraron de la revuo "GEO Epoche". 

 Vivo 
Estante filo de la germanistino kaj verkistino Antje Telgenbüscher kaj havante tri gefratojn"Zufall?: Mutter und Sohn bei 'Wer wird Millionär?'" - ĉe: rp-online.de, 10.10.2005 li pasigis en 1998/99 studjaron ĉe privata lernejo en Bolton. Tie impresis lin ankaŭ tiam modaj kvizaj televidaĵoj: tiutempe ankaŭ sekveblis la premiero Who Wants to Be a Millionaire? Ankoraŭ en la stato de antaŭabituriento li partprenis en februaro 2001 ĉe la ZDF-kvizaĵo Ca$h De julio 2001 kaj marto 2002 li soldatis ĉe Bundeswehr en Augustdorf. En somero 2002 li videblis en la kvizaĵo Risiko! kiel eksperto pri James Bond. En aŭtuno 2002 komenciĝis trijara studo de histoiro ĉe la universitato de Kembriĝo dum kiu li pretis partopreni aliajn kvizaĵojn. En septembro 2005 li estis, hazarde kun la patrino, kandidato en la RTL-kvizelsendo Wer wird Millionär?. Gajninte pli oli 30 miloj da eŭroj li povis reiri al Britio: tie li studis modernan eŭropan historion"Modern European History - University of Cambridge"Christine Reißing: "Schnelles Geld: Wie Joachim sein Studium mit Quizshows finanzierte" - ĉe: Die Zeit, 17.10.2017 kun magistriĝo."Geschichtsvermittlung ist eine Zukunftsbranche" - ĉe: koerber-stiftung.de, 17.12.2020 Sekvis deĵoro en klinika konzerno. Post eko de sia ĵurnalista kariero, Telgenbüscher deklaris ne pluan partoprenon je publikaj kvizaĵoj. En 2010 li publikigis la faklibron Quizknacker pri sukcesa kvizumado. Lia lasta perkviza gajno estis longdistanca vojaĝo sponsorita fare de Norddeutscher Rundfunk (en 2008). Tamen li eĉ pli malfrue (ĉe Der Super-Champion de ZDF kaj Quizduell de ARD) prezentis sin publike, fiaskante. 

Inter 2009 kaj 2010 li studis ĵurnalismon ĉe la porĵurnalista altlernejo Henri-Nannen-Schule en Hamburgo. Ĉe kandidatiĝo li superis aliajn koncerne ĝeneralan scion.Takis Würger: "Journalistenschulen sind begehrt. Diese Tipps helfen dir bei der Bewerbung" - ĉe: Der Spiegel, 22.12.2015 De tiam li skribas por la gazetoj Der Tagesspiegel, Stern, Spiegel online kaj "GEO Epoche". De aprilo 2010LinkedIn li laboris ĉe la eldonistoj Gruner & Jahr, redakciestrante ĉe la revuo "GEO Epoche". Ĝis vendo de la popularhistoria magazino "P.M. History" li samrange laboris tie. 

Sub la pseŭdonimo drguidoknapp (aludo al Guido Knopp) li por saĝtelefonoj informis pri historiaj kuriozaĵoj, sub la titolo Verrückte Geschichte. Ĉe Tviter (majo ĝis oktobro 2023) li havis pli ol 200 milojn da sekvantoj. De septembro 2023 li preferis utiligi Bluesky"drguidoknapp.bsky.social", respektive Instagram kaj, ĝis aprilo 2024, intertempe ankaŭ Mastodon. De aprilo 2024 li moderigis kun Nils Minkmar la furoran historipodkaston Was bisher geschah."Podcast-Empfehlung: Was bisher geschah" - ĉe: plus.rtl.de

 Verkoj 
 Quizknacker. Ein Gewinner zeigt, wie's geht, Bastei Lübbe, 2010, ISBN 978-3-404-60644-3
 kun Janine Funke kaj Fabian Klabunde: podkasto Die vergessenen drei, 2020/21, 2 serioj
 ku Nils Minkmar: podkasto Was bisher geschah, de 2024

 Eksteraj ligiloj 
 profilo drguidoknapp - ĉe Bluesky
 profilo joachimtelgenbuescher - ĉe Instagram
 podkasto "Was bisher geschah" (superrigardo)

 Notoj 

Kategorio:Germanaj historiistoj
Kategorio:Podkastistoj
Kategorio:Germanaj historiistoj 
Kategorio:Naskiĝintoj en 1981